LV
C 192/54
☐
Eiropas Savienības Oficiālais Vēstnesis
11.5.2022.
Neviena no koncentrācijas darījuma pusēm nedarbojas augšupējā vai lejupējā tirgū attiecībā pret citām pusēm.
Ja koncentrācijas darījums atbilst Paziņojuma par vienkāršoto procedūru 5. punkta c) apakšpunkta kritērijiem, 8., 9. un 11. iedaļa nav jāaizpilda.
UN/VAI d)
Paziņojuma par vienkāršoto procedūru 5. punkta d) apakšpunkts ☐
☐
Divi vai vairāki uzņēmumi apvienojas vai viens vai vairāki uzņēmumi iegūst attiecīgi vienpersonisku vai kopīgu kontroli pār citu uzņēmumu un attiecībā uz visām iespējamajām tirgus definīcijām ir izpildīti Paziņojuma par vienkāršoto procedūru 5. punkta d) apakšpunkta i) un ii) apakšpunkta nosacījumi (1).
☐
Visu koncentrācijas darījuma pušu, kuras veic uzņēmējdarbību vienā un tajā pašā produktu un ģeogrāfiskajā tirgū (horizontālā pārklāšanās), kopējā tirgus daļa atbilst vismaz vienam no šiem nosacījumiem: — ☐ tā ir mazāka par 20 %; — ☐ tā ir mazāka par 50 % un Herfindahl-Hirschman indeksa (“HHI”) izmaiņu rādītājs (“delta”), kas izriet no koncentrācijas darījuma, šajā tirgū ir mazāks par 150 (2).
☐
Visām koncentrācijas darījuma pusēm, kuras veic uzņēmējdarbību augšupējā vai lejupējā produktu tirgū attiecībā pret produktu tirgu, kurā darbojas jebkura cita koncentrācijas darījuma puse (vertikālās attiecības), atsevišķā un kopējā tirgus daļa atbilst vismaz vienam no šiem nosacījumiem: — ☐ tā ir mazāka par 30 % gan augšupējos, gan lejupējos tirgos; — ☐ tā ir mazāka par 30 % augšupējā tirgū un pusēm, kuras darbojas lejupējā tirgū, tirgus daļa attiecībā uz augšupējo resursu iegādi ir mazāka par 30 %;
☐
tā ir mazāka par 50 % gan augšupējos, gan lejupējos tirgos un HHI izmaiņu rādītājs (“delta”), kas izriet no koncentrācijas darījuma, gan augšupējos, gan lejupējos tirgos ir mazāks par 150, un tirgus daļas ziņā mazākais uzņēmums ir tas pats gan augšupējos, gan lejupējos tirgos (3).
(1) Robežvērtības attiecībā uz horizontālo pārklāšanos un vertikālajām attiecībām ir piemērojamas visām iespējamām produktu un ģeogrāfiskā tirgus definīcijām, kas var būt ņemamas vērā konkrētajā gadījumā.
Svarīgi nodrošināt, lai paziņojumā sniegtās attiecīgo tirgu definīcijas būtu pietiekami precīzas un tādējādi ļautu pamatot atzinumu, ka minētās robežvērtības nav pārsniegtas, un lai būtu norādītas visas citas iespējamās tirgus definīcijas, kas var būt ņemamas vērā (ieskaitot ģeogrāfiskos tirgus, kas ir šaurāki par valsts mēroga tirgu).
(2) HHI aprēķina, summējot visu tirgū darbojošos uzņēmumu atsevišķās tirgus daļas, kas kāpinātas kvadrātā; skatīt 16. punktu Komisijas Pamatnostādnēs par horizontālo apvienošanos novērtēšanu saskaņā ar Padomes Regulu par uzņēmumu koncentrāciju kontroli (OV C 31, 5.2.2004., 5. lpp.).
Savukārt, lai aprēķinātu HHI delta, kas izriet no koncentrācijas darījuma, vienkārši no darījuma pušu tirgus daļu summas, kas kāpināta kvadrātā (citiem vārdiem, apvienotā subjekta tirgus daļas pēc koncentrācijas, kāpinātas kvadrātā), jāatņem summa, ko veido pušu atsevišķās tirgus daļas, kas kāpinātas kvadrātā (jo visu pārējo konkurentu tirgus daļas tirgū paliek nemainīgas un tādējādi neietekmē vienādojuma rezultātu).
(3) Ar šo kategoriju paredzēts aptvert nelielus tirgus daļas pieaugumus jau esošā vertikālajā integrācijā.
Piemēram, ja A uzņēmums, kurš darbojas augšupējā un lejupējā tirgū un kura tirgus daļas abos tirgos ir 45 %, iegūst kontroli pār B uzņēmumu, kurš darbojas tajos pašos augšupējos un lejupējos tirgos un kura tirgus daļa ir 0,5 %.
Šī kategorija turpretī neaptver situācijas, kurās puse ar mazāko tirgus daļu augšupējā un lejupējā tirgū nav viena un tā pati, pat ja tirgus daļas ir mazākas par 50 % un HHI delta ir mazāka par 150.
Piemēram, tā neaptver situāciju, kurā A uzņēmums ar 45 % tirgus daļu augšupējā tirgū un 0,5 % tirgus daļu lejupējā tirgū iegūst kontroli pār B uzņēmumu ar 0,5 % tirgus daļu augšupējā tirgū un 45 % kopējo tirgus daļu lejupējā tirgū.
UN/VAI e)
Paziņojuma par vienkāršoto procedūru 5. punkta e) apakšpunkts ☐
☐
Paziņotāja puse iegūst vienpersonisku kontroli pār uzņēmumu, pār kuru tai jau ir kopīga kontrole.